title: A Tanács 2011/860/KKBP határozata ( 2011. december 19. ) a Koreai Népi Demokratikus Köztársasággal szembeni korlátozó intézkedésekről szóló 2010/800/KKBP határozat módosításáról

text:
               21.12.2011

               HU

               Az Európai Unió Hivatalos Lapja

               L 338/56

         A TANÁCS 2011/860/KKBP HATÁROZATA
   (2011. december 19.)
   a Koreai Népi Demokratikus Köztársasággal szembeni korlátozó intézkedésekről szóló 2010/800/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   tekintettel a Koreai Népi Demokratikus Köztársasággal szembeni korlátozó intézkedésekről szóló, 2010. december 22-i 2010/800/KKBP tanácsi határozatra (1) és különösen annak 9. cikke (2) bekezdésére és 12. cikke (3) bekezdésére,
   mivel:

               (1)

               A Tanács 2010. december 22-én elfogadta a Koreai Népi Demokratikus Köztársasággal szembeni korlátozó intézkedésekről szóló 2010/800/KKBP határozatot.

               (2)

               A Tanács teljeskörűen felülvizsgálta a 2010/800/KKBP határozat II. és III. mellékletében szereplő azon személyek és szervezetek jegyzékét, akikre, illetve amelyekre a határozat 4. cikke (1) bekezdésének b) és c) pontja és 5. cikke (1) bekezdésének b) és c) pontja vonatkozik.

               (3)

               A Tanács arra a következtetésre jutott, hogy a 2010/800/KKBP határozat II. és III. mellékletében felsorolt személyeknek és szervezeteknek a továbbiakban is a határozatban foglalt különös korlátozó intézkedések hatálya alá kell tartozniuk.

               (4)

               A Tanács továbbá azt is megállapította, hogy a 2010/800/KKBP határozat II. mellékletében szereplő egyik szervezetre vonatkozó bejegyzést módosítani kell.

               (5)

               A Tanács ezen túlmenően úgy határozott, hogy további személyeket és szervezeteket is fel kell venni a 2010/800/KKBP határozat II. és III. mellékletében szereplő, korlátozó intézkedések hatálya alá tartozó személyek és szervezetek jegyzékébe.

               (6)

               A 2010/800/KKBP határozat II. és III. mellékletében felsorolt személyek és szervezetek jegyzékét ennek megfelelően naprakésszé kell tenni,

         ELFOGADTA EZT A HATÁROZATOT:
   1. cikk
   A 2010/800/KKBP határozat II. és III. melléklete az e határozat mellékletében meghatározottak szerint módosul.
   2. cikk
   Ez a határozat az elfogadásának napján lép hatályba.

      Kelt Brüsszelben, 2011. december 19-én.

            a Tanács részéről

            az elnök

         M. KOROLEC

      (1)  HL L 341., 2010.12.23., 32. o.

      MELLÉKLET
      A 2010/800/KKBP határozat a következőképpen módosul:

                  1.

                  A II. melléklet a következőképpen módosul:

                              a)

                              Az A. pont szöveg az alábbi személyekkel és a B. pont az alábbi szervezetekkel egészül ki:
                              A.   A 4. cikk (1) bekezdésének b) pontjában és az 5. cikk (1) bekezdésének b) pontjában említett személyek jegyzéke

                                          Név
                                          (és esetleges névváltozatok)

                                          Azonosító adatok

                                          Indokolás

                                          1.

                                          Kim Yong Chol hadtest-tábornok
                                          (másképpen: Kim Yong-Chol; Kim Young-Chol; Kim Young-Cheol; Kim Young-Chul)

                                          Születési idő: 1946
                                          Hely: Pyongan-Pukto, Észak-Korea

                                          Kim Yong Chol a Reconnaissance General Bureau (RGB) parancsnoka.

                                          2.

                                          Pak To-Chun

                                          Születési idő: 1944. március 9.
                                          Születési hely: Jagang, Rangrim

                                          A Nemzeti Biztonsági Tanács tagja.
                                          A fegyveriparért felelős. A jelentések szerint a nukleáris energiaügyi hivatal parancsnoka. Ez az intézmény meghatározó szerepet tölt be a KNDK nukleáris és rakétaprogramjában.

                                    B.   Az 5. cikk (1) bekezdésének b) pontjában említett szervezetek jegyzéke

                                          Név
                                          (és esetleges névváltozatok)

                                          Azonosító adatok

                                          Indokolás

                                          1.

                                          Hesong Trading Corporation

                                          Phenjan, KNDK

                                          Az 1718. sz. ENSZ BT-határozattal létrehozott szankcióbizottság által 2009 áprilisában megjelölt Korea Mining Development Corporation (KOMID) irányítása alatt áll: a legfontosabb fegyverkereskedő, valamint a ballisztikus rakétákhoz és hagyományos fegyverekhez kapcsolódó áruk és felszerelések fő exportőre.
                                          A ballisztikusrakéta-programban potenciálisan felhasználható anyagok beszállításában érintett.

                                          2.

                                          Tosong Technology Trading Corporation

                                          Phenjan, KNDK

                                          Az 1718. sz. ENSZ BT-határozat szerinti szankcióbizottság által 2009 áprilisában megjelölt Korea Mining Development Corporation (KOMID) irányítása alatt áll: a legfontosabb fegyverkereskedő, valamint a ballisztikus rakétákhoz és hagyományos fegyverekhez kapcsolódó áruk és felszerelések fő exportőre.

                                          3.

                                          Korea Complex Equipment Import Corporation

                                          Rakwon-dong, Pothonggang kerület, Phenjan, KNDK

                                          Az 1718. sz. ENSZ BT-határozattal létrehozott szankcióbizottság által 2009 áprilisában megjelölt Korea Ryonbong General Corporation irányítása alatt áll: védelmi konglomerátum, amely a KNDK védelmi ipara számára történő beszerzésekre, valamint az ország katonai vonatkozású értékesítéseinek támogatására specializálódott.

                                          4.

                                          Korea International Chemical Joint Venture Company
                                          (más néven: Choson International Chemicals Joint Operation Company; Chosun International Chemicals Joint Operation Company; International Chemical Joint Venture Corporation)

                                          Hamhung, Dél-Hamgjong tartomány, KNDK; Man gyongdae-kuyok, Phenjan, KNDK; Mangyungdae-gu, Phenjan, KNDK;

                                          Az 1718. sz. ENSZ BT-határozattal létrehozott szankcióbizottság által 2009 áprilisában megjelölt Korea Ryonbong General Corporation irányítása alatt áll: védelmi konglomerátum, amely a KNDK védelmi ipara számára történő beszerzésekre, valamint az ország katonai vonatkozású értékesítéseinek támogatására specializálódott.

                                          5.

                                          Korea Kwangsong Trading Corporation

                                          Rakwon-dong, Pothonggang kerület, Phenjan, KNDK

                                          Az 1718. sz. ENSZ BT-határozattal létrehozott szankcióbizottság által 2009 áprilisában megjelölt Korea Ryonbong General Corporation irányítása alatt áll: védelmi konglomerátum, amely a KNDK védelmi ipara számára történő beszerzésekre, valamint az ország katonai vonatkozású értékesítéseinek támogatására specializálódott.

                                          6.

                                          Korea Ryonha Machinery Joint Venture Corporation
                                          (másnéven: Chosun Yunha Machinery Joint Operation Company; Korea Ryenha Machinery J/V Corporation; Ryonha Machinery Joint Venture Corporation)

                                          Központi kerület, Phenjan, KNDK. Mangyungdae-gu, Phenjan, KNDK; Mangyongdae kerület, Phenjan, KNDK.

                                          Az 1718. sz. ENSZ BT-határozattal létrehozott szankcióbizottság által 2009 áprilisában megjelölt Korea Ryonbong General Corporation irányítása alatt áll: védelmi konglomerátum, amely a KNDK védelmi ipara számára történő beszerzésekre, valamint az ország katonai vonatkozású értékesítéseinek támogatására specializálódott.
                                          A termelési egységeket a közelmúltban korszerűsítették és részben a nukleáris termeléshez szükséges anyagok gyártására alakították ki.

                                          7.

                                          Munitions Industry Department
                                          (másnéven: Military Supplies Industry Department)

                                          Phenjan, KNDK

                                          Az Észak-Korea katonai iparágaiban – többek között a második gazdasági bizottság (SEC) és a KOMID keretében – folyó tevékenységek ellenőrzéséért felelős. Ez magában foglalja Észak-Korea ballisztikus rakétákkal kapcsolatos és nukleáris programjai alakulásának ellenőrzését.
                                          A közelmúltig Jon Pyong Ho irányítása alatt működött. Egyes információk arra utalnak, hogy Chu Kyu-ch’ang (Ju Gyu-chang) a Munitions Industry Department (MID) korábbi első igazgatóhelyettese jelenleg a MID igazgatója, amelyet a nyilvánosság Machine Building Industry Departmentként ismer. Chu Észak-Korea rakétafejlesztésének általános felügyelője volt, ami magában foglalta a 2009. április 5-i Taepo Dong-2 (TD-2) rakétakilövés és a 2006. júniusi kudarcaba fulladt TD-2 kilövés felügyeletét.

                                          8.

                                          Reconnaissance General Bureau (RGB)
                                          (másnéven: Chongch’al Ch’ongguk; RGB; KPA 586. egység)

                                          Hyongjesan-Guyok, Phenjan, Észak-Korea; Nungrado, Phenjan, Észak-Korea;

                                          A Reconnaissance General Bureau (RGB) Észak-Korea legjelentősebb hírszerző szervezete, amely 2009 elején jött létre a Koreai Munkáspárt, az Operations Department (Műveleti Főosztály) és a 35. Hivatal meglévő hírszerző egységeinek, illetve a Koreai Néphadsereg Reconnaissance Bureau hírszerző irodájának egyesüléséből. A Védelmi Minisztérium közvetlen irányítása alá tartozik, és elsődleges feladata a katonai hírszerzés. Az RGB hagyományos fegyverekkel kereskedik, és irányítása alá tartozik az EU által megjelölt, hagyományos fegyverekre szakosodott észak-koreai cég, a North Korean conventional arms firm Green Pine Associated Corporation (Green Pine).

                              b)

                              a B. pontban a Green Pine Associated Corporation-re vonatkozó bejegyzés helyébe a következő bejegyzés lép:

                                          Név

                                          Azonosító adatok

                                          Indokolás

                                          1.

                                          Green Pine Associated Corporation (más néven: Chongsong Yonhap; Ch’o’ngsong Yo’nhap; Saengpil Associated Company; General Precious Metal Complex (GPM); Myong Dae Company; Twin Dragon Trading (TDT))

                                          c/o Reconnaissance General Bureau Headquarters, Hyongjesan-Guyok, Pyongyang/Nungrado, Pyongyang

                                          A Ch’o’ngsong Yo’nhap azért kerül szankciók hatálya alá, mert fegyvereket vagy azokhoz kapcsolódó felszereléseket exportált Észak-Koreából. A Green Pine tengeri katonai járművek és fegyverzetek, például tengeralattjárók, katonai hajók és rakétarendszerek gyártására szakosodott, és torpedókat exportált, valamint műszaki támogatást nyújtott iráni védelmi vállalatoknak. A Green Pine felel az Észak-Koreából exportált fegyverek és azokhoz kapcsolódó felszerelések mintegy feléért, és miután a KOMID az ENSZ szankciós listájára került, annak számos tevékenységét átvette.

                  2.

                  A III. melléklet A. pontja az alábbi személyekkel és a B. pontja az alábbi szervezetekkel egészül ki:
                  A.   A 4. cikk (1) bekezdésének c) pontjában és az 5. cikk (1) bekezdésének c) pontjában említett személyek jegyzéke

                              Név
                              (és esetleges névváltozatok)

                              Azonosító adatok

                              Indokolás

                              1.

                              Kim Tong-Myo'ng
                              (más néven: Kim Chin-so'k)

                              Születési idő: 1964, Állampolgárság: észak-koreai

                              Kim Tong-Myo'ng az 1718. sz ENSZ BT-határozattal létrehozott szankcióbizottság által 2009 áprilisában megjelölt Tanchon Commercial Bank nevében jár el.
                              Kim Dong Myong különböző pozíciókat tölt be legalább 2002 óta a Tanchonban, amelynek jelenleg az elnöke. Emellett Kim Chin-so'k néven szerepet játszott az Amroggang's ügyeinek intézésében (amely a Tanchon Commercial Bank tulajdonában és irányítása alatt áll).

                        B.   Az 5. cikk (1) bekezdésének c) pontjában említett szervezetek jegyzéke

                              Név
                              (és esetleges névváltozatok)

                              Azonosító adatok

                              Indokolás

                              1.

                              Korea Kwangson Banking Corp. (KKBC)
                              (másnéven: Korea Kwangson Banking Corp; KKBC)

                              Jungson-dong, Sungri Street, Központi kerület, Phenjan, KNDK

                              Az 1718. sz. ENSZ BT-határozattal létrehozott szankcióbizottság által 2009 áprilisában megjelölt Korea Ryonbong General Corporation alá tartozik, annak nevében jár el, tuladonában vagy irányítása alatt áll.
                              Pénzügyi szolgátatásokat nyújt egyrészt az 1718. sz. ENSZ BT-határozattal létrehozott szankcióbizottság által 2009 áprilisában megjelölt Tanchon Commercial Bank, másrészt az 1718. sz. ENSZ BT-határozattal létrehozott szankcióbizottság által 2009 júliusában megjelölt Korea Hyoksin Trading Corporation támogatására.
                              A Tanchon 2008 óta – valószínűsíthetően dollármillióknak megfelelő – olyan pénzátutalások bonyolítására használja a KKBC-t, amelyek magukban foglalják többek között az 1718. sz. ENSZ BT-határozattal létrehozott szankcióbizottság által 2009 áprilisában megjelölt Korea Mining Development Trading Corporation (KOMID) vállalatot érintő pénzalapok Burmából Kínába utalását 2009-ben.
                              Ezen túlmenően a Hyoksin, amely az ENSZ információja szerint tömegpusztító fegyverek kifejlesztésében vesz részt, megkísérelte a KKBC-t kettős felhasználású felszerelések vásárlásával kapcsolatban igénybe venni 2008-ban. A KKBC legalább egy tengeren túli fiókkal rendelkezik a Kínában fekvő Dandongban.

                              2.

                              Amroggang Development Banking Corporation
                              (másnéven: Amroggang Development Bank; Amnokkang Development Bank)

                              Tongan-dong, Phenjan, KNDK,

                              az 1718. sz. ENSZ BT-határozattal létrehozott szankcióbizottság által 2009 áprilisában megjelölt Tanchon Commercial Bank tulajdonában vagy irányítása alatt áll. A 2006-ban létrehozott Amroggangot a Tanchon tisztviselői irányítják. A Tanchon szerepet játszik az 1718. sz. ENSZ BT-határozattal létrehozott szankcióbizottság által 2009 áprilisában megjelölt KOMID ballisztikusrakéta-értékesítésének finanszírozásában, valamint részt vett a KOMID által az iráni Shahid Hemmat Industrial Group (SHIG) részére küldött, ballisztikus rakétákkal kapcsolatos tranzakciókban is.

                              3.

                              Bank of East Land
                              (másnéven: Dongbang Bank; Tongbang U’nhaeng; Tongbang Bank)

                              PO Box 32, BEL Building, Jonseung-Dung, Moranbong District, Phenjan, Észak-Korea.

                              Az észak-koreai pénzintézet, a Bank of East Land (más néven: Dongbang Bank) fegyverekkel kapcsolatos tranzakciókat és egyéb támogatásokat intéz a Green Pine Associated Corporation (Green Pine) vállalat számára, amely megjelölt fegyvergyártó és -exportőr. A Bank of East Land tevékenyen együttműködött a Green Pine vállalattal a pénzalapoknak a szanciókat kijátszó átutalásában.
                              A Bank of East Land 2007- ben és 2008-ban a Green Pine vállalatot és megjelölt iráni pénzügyi intézeteket – pl. a Bank Mellit és Bank Sepahot – érintő tranzakciókat bonyolított. A Bank of East Land emellett pénzügyi tranzakciókat bonyolított az észak-koreai Reconnaissance General Bureau (RGB) fegyverprogramja számára is.

                              4.

                              A Koreai Munkáspárt 39. Hivatala
                              (másnéven: 39. Hivatal; 39. sz. Hivatal; 39. Iroda; Központi Bizottság; Harmadik emeleti 39. részleg).

                              Second KWP Government Building (a Koreai Munáspárt második kormányépülete, koreai nyelven:: Ch’o’ngsa), Chungso’ng, Urban Tower (Korean’Dong), Chung Ward, Phenjan, Észak-Korea; Chung-Guyok (Központi kerület), Sosong Street, Kyongrim-Dong, Phenjan, Észak-Korea; Changgwang Street, Phenjan, Észak-Korea.

                              A Koreai Munkáspárt 39. Hivatala tiltott gazdasági tevékenységet folytat az észak-koreai kormány támogatása érdekében. Az egész országban rendelkezik pénzalapok gyűjtésével és kezelésével foglalkozó fiókokkal, és felelőssé tehető azért, hogy az észak-koreai Koreai Munkáspárt felső vezetése számára a kábítószer-kereskedelemhez hasonló tiltott tevékenységekkel valutát szerzett. A 39. Hivatal sok szervezetet irányít Észak-Koreában és külföldön, amelyeken keresztül számos tiltott tevékenységet folytat, így pl. kábítószerek előállítását, csempészetét és forgalmazását. A 39. Hivatal továbbá részt vett luxus árucikkek megvásárlásának és Észak-Koreába szállításának megkísérlésében is.
                              A 39. Hivatal az egyik legfontosabb valuta- és áruvásárlással megbízott szervezet. Állítólagosan közvetlenül KIM Dzsong-il parancsnoksága alá tartozik.
                              Több kereskedelmi vállalatot irányít, amelyek közül néhány aktívan részt vesz tiltott tevékenységekben, köztük a Daesong General Bureau, amely az ország legnagyobb vállalati csoportjának, a Daesong csoportnak a tagja. A 39. Hivatal egyes források szerint képviselő irodával rendelkezik Rómában, Pekingben, Bangkokban, Szingapúrban, Hongkongban és Dubaiban. A 39. Hivatal rendszeresen változtatja a nevét és a arculatát a külvilág előtt. A 39. Hivatal igazgatója, JON il-chun már fel van jegyezve az ENSZ szankciójegyzékében.
                              A 39. Hivatal metamfetamint állított elő a Sangwonban, Dél-Phjongan tartományban, továbbá részt vett a metamfetamin kisebb jelentőségű észak-koreai csempészeknek való átadásában, akik Kínában és Dél-Koreában terjesztették azt. A 39. Hivatal ezen túlmenően mákmezőket is fenntart Észak-Hamkyo’ng, valamint Észak-Phjongan tartományokban, és Hamhu’ngban és Nachinban ópiumot és heroint állít elő.
                              A 39. Hivatal 2009-ben részt vett abban a meghiúsult kísérletben,amelynek célja az volt, hogy két olasz gyártmányú luxus yachtot (15 millió USD-t meghaladó értékben) megvásároljanak, majd Kínán keresztül Észak-Koreába exportáljanak. A Kim Dzsong-ilnak szánt yachtok exportjának kísérlete, amelyet az olasz hatóságok meghiúsítottak, az 1718. sz. ENSZ BT-határozat alapján Észak-Koreával szemben alkalmazott szankciók megsértése volt, amely határozat kifejezetten előírja a tagállamok számára, hogy akadályozzák meg a luxuscikkek Észak-Koreának történő szállítását, értékesítését vagy átadását.
                              A 39. Hivatal korábban a Banco Delta Asia bankot használta illegális bevételek tisztára mosására. A Banco Delta Asiát a Pénzügyminisztérium 2005 szeptemberében az USA PATRIOT Act törvényének 311. szakasza alapján „vezető pénzmosó konszernként” határozta meg mivel a bank elfogadhatatlanul nagy kockázatot jelentett a pénzmosás és egyéb pénzügyi bűncselekmények tekintetében.


title: 2009/71/EK,Euratom: A Tanács határozata ( 2009. január 19. ) az Európai Gazdasági és Szociális Bizottság egy spanyol tagjának kinevezéséről

text:
               28.1.2009

               HU

               Az Európai Unió Hivatalos Lapja

               L 24/14

      A TANÁCS HATÁROZATA

   (2009. január 19.)
   az Európai Gazdasági és Szociális Bizottság egy spanyol tagjának kinevezéséről
   (2009/71/EK, Euratom)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 259. cikkére,
   tekintettel az Európai Atomenergia-közösséget létrehozó szerződésre és különösen annak 167. cikkére,
   tekintettel az Európai Gazdasági és Szociális Bizottság cseh, német, észt, spanyol, francia, olasz, lett, litván, luxemburgi, magyar, máltai, osztrák, szlovén és szlovák tagjainak kinevezéséről szóló, 2006. július 11-i 2006/524/EK, Euratom tanácsi határozatra (1),
   tekintettel a spanyol kormány által benyújtott jelölésre,
   tekintettel a Bizottság véleményére,
   mivel Francisco CEBALLO HERRERO lemondását követően a Gazdasági és Szociális Bizottság egy tagjának helye megüresedett,
   A KÖVETKEZŐKÉPPEN HATÁROZOTT:
   1. cikk
   A Tanács a hivatali idő hátralévő részére, azaz 2010. szeptember 20-ig Carlos TRÍAS PINTÓ-t (Asociación General de Consumidores) az Európai Gazdasági és Szociális Bizottság tagjává nevezi ki.
   2. cikk
   Ez a határozat elfogadásának napján lép hatályba.

      Kelt Brüsszelben, 2009. január 19-én.

            a Tanács részéről

            az elnök

         P. GANDALOVIČ

      (1)  HL L 207., 2006.7.28., 30. o.


title: A Tanács 2003/432/KKBP határozata (2003. június 12.) az Európai Unió hadműveletének a Kongói Demokratikus Köztársaságban való megkezdéséről

text:
Fontos jogi nyilatkozat

|

32003D0432

Hivatalos Lap L 147 , 14/06/2003 o. 0042 - 0042

		A Tanács 2003/432/KKBP határozata(2003. június 12.)az Európai Unió hadműveletének a Kongói Demokratikus Köztársaságban való megkezdésérőlAZ EURÓPAI UNIÓ TANÁCSA,tekintettel az Európai Unióról szóló szerződésre és különösen annak 17. cikke (2) bekezdésére és 25. cikkére,tekintettel az Európai Uniónak a Kongói Demokratikus Köztársaságban végzett hadműveletéről szóló, 2003. június 5-i 2003/423/KKBP tanácsi együttes fellépésre [1] és különösen annak 6. cikkére,mivel:(1) 2003. május 30-án az Egyesült Nemzetek Szervezetének Biztonsági Tanácsa egyhangúlag elfogadta az 1484 (2003) határozatot, amely az ENSZ Alapokmányának VII. fejezete alapján engedélyezi egy ideiglenes vészhelyzeti nemzetközi haderő átmeneti bevetését a Kongói Demokratikus Köztársaságban lévő Buniában.(2) Az Egyesült Nemzetek Szervezete főtitkárának kérését követően az Európai Unió úgy határozott, hogy ideiglenes stabilizációs haderőt küld az Ituri térségbe a 2003. május 30-i 1484 (2003) ENSZ BT-határozatban előírt mandátum végrehajtásának megfelelően.(3) A Tanács felhatalmazta a Politikai és Biztonsági Bizottságot a művelet politikai ellenőrzésével és stratégiai irányításával kapcsolatos megfelelő határozatok meghozatalára.(4) Az Európai Unióról szóló szerződéshez és az Európai Közösséget létrehozó szerződéshez csatolt, Dánia helyzetéről szóló jegyzőkönyv 6. cikkének megfelelően Dánia nem vesz részt az Európai Unió védelmi vonatkozásokkal rendelkező határozatainak és fellépéseinek kidolgozásában és végrehajtásában. Dánia nem vesz részt a művelet finanszírozásában,A KÖVETKEZŐKÉPPEN HATÁROZOTT:1. cikkA műveleti tervet jóváhagyják.2. cikkA hadba lépés engedélyezési szabályairól szóló jelentést elfogadják.3. cikkAz EU 2003. június 12-én kezdi meg hadműveletét a Kongói Demokratikus Köztársaságban.4. cikkA hadművelet parancsnoka azonnali hatállyal felhatalmazást kap, hogy kiadja a bevetési parancsot (Actord) annak érdekében, hogy a haderő bevetését elvégezzék a hadszíntérre való megérkezésüket követő hatalomátruházás előtt, és megkezdjék küldetésük elvégzését.5. cikkA 2003/432/KKBP együttes fellépés 15. cikkének sérelme nélkül ez a határozat addig marad hatályban, amíg a buniai hadműveletben részt vevő haderőket másutt be nem vetik.6. cikkEzt a határozatot az Európai Unió Hivatalos Lapjában ki kell hirdetni.Kelt Luxembourgban, 2003. június 12-én.a Tanács részérőlaz elnökG. Drys[1] HL L 143., 2003.6.11., 50. o.--------------------------------------------------


title: A Politikai és Biztonsági Bizottság (KKBP) 2017/321 határozata (2017. február 21.) a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez (Atalanta) az EU-erők parancsnokának kinevezéséről és a (KKBP) 2016/940 határozat hatályon kívül helyezéséről (ATALANTA/1/2017)

text:
               24.2.2017

               HU

               Az Európai Unió Hivatalos Lapja

               L 47/11

         A POLITIKAI ÉS BIZTONSÁGI BIZOTTSÁG (KKBP) 2017/321 HATÁROZATA
   (2017. február 21.)
   a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez (Atalanta) az EU-erők parancsnokának kinevezéséről és a (KKBP) 2016/940 határozat hatályon kívül helyezéséről (ATALANTA/1/2017)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikkére,
   tekintettel a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai műveletről szóló, 2008. november 10-i 2008/851/KKBP tanácsi együttes fellépésre (1), és különösen annak 6. cikkére,
   mivel:

               (1)

               A 2008/851/KKBP együttes fellépés 6. cikkének (1) bekezdése értelmében a Tanács felhatalmazta a Politikai és Biztonsági Bizottságot (PBB) arra, hogy meghozza a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez az EU-erők parancsnokának (a továbbiakban: az EU-erők parancsnoka) kinevezésére vonatkozó döntéseket.

               (2)

               A Politikai és Biztonsági Bizottság 2016. június 9-én elfogadta a (KKBP) 2016/940 határozatot (2), amellyel René LUYCKX kapitányt nevezte ki az EU-erők parancsnokává.

               (3)

               Az EU műveleti parancsnok azt javasolta, hogy René LUYCKX kapitányt követően 2017. február 24-i hatállyal Rafael FERNÁNDEZ-PINTADO MUÑOZ-ROJAS ellentengernagyot nevezzék ki az uniós erők új parancsnokává.

               (4)

               2017. január 19-én az Európai Unió Katonai Bizottsága támogatta ezt az ajánlást.

               (5)

               A (KKBP) 2016/940 határozatot ezért hatályon kívül kell helyezni.

               (6)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló (22.) jegyzőkönyv 5. cikkével összhangban Dánia nem vesz részt az Unió olyan határozatainak és intézkedéseinek kidolgozásában és végrehajtásában, amelyeknek védelmi vonatkozásai vannak,

         ELFOGADTA EZT A HATÁROZATOT:
   1. cikk
   A Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez (Atalanta) a Politikai és Biztonsági Bizottság 2017. február 24-i hatállyal Rafael FERNÁNDEZ-PINTADO MUÑOZ-ROJAS kapitányt nevezi ki az EU-erők parancsnokává.
   2. cikk
   A (KKBP) 2016/940 határozat hatályát veszti.
   3. cikk
   Ez a határozat 2017. február 24-én lép hatályba.

      Kelt Brüsszelben, 2017. február 21-én.

            a Politikai és Biztonsági Bizottság részéről

            az elnök

         W. STEVENS

      (1)  HL L 301., 2008.11.12., 33. o.

      (2)  A Politikai és Biztonsági Bizottság (KKBP) 2016/940 határozata (2016. június 9.) a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez (Atalanta) az EU-erők parancsnokának kinevezéséről és a (KKBP) 2016/395 határozat hatályon kívül helyezéséről (ATALANTA/3/2016) (HL L 155., 2016.6.14., 27. o.).


title: 2012/487/KKBP: A Politikai és Biztonsági Bizottság EUAVSEC–Dél-Szudán/1/2012 határozata ( 2012. augusztus 10. ) az Európai Unió dél-szudáni légiközlekedés-védelmi KBVP-missziója (EUAVSEC–Dél-Szudán) vezetőjének kinevezéséről

text:
               24.8.2012

               HU

               Az Európai Unió Hivatalos Lapja

               L 229/25

         A POLITIKAI ÉS BIZTONSÁGI BIZOTTSÁG EUAVSEC–DÉL-SZUDÁN/1/2012 HATÁROZATA
   (2012. augusztus 10.)
   az Európai Unió dél-szudáni légiközlekedés-védelmi KBVP-missziója (EUAVSEC–Dél-Szudán) vezetőjének kinevezéséről
   (2012/487/KKBP)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikke harmadik bekezdésére,
   tekintettel az Európai Unió dél-szudáni légiközlekedés-védelmi KBVP-missziójáról (EUAVSEC–Dél-Szudán) szóló, 2012. június 18-i 2012/312/KKBP tanácsi határozatra (1) és különösen annak 9. cikke (1) bekezdésére,
   mivel:

               (1)

               A 2012/312/KKBP tanácsi határozat 9. cikke (1) bekezdésének értelmében a Szerződés 38. cikkének megfelelően a Tanács felhatalmazta a Politikai és Biztonsági Bizottságot, hogy meghozza az EUAVSEC–Dél-Szudán misszió politikai ellenőrzésére és stratégiai irányítására vonatkozó megfelelő határozatokat, beleértve a misszióvezető kinevezéséről szóló határozatot.

               (2)

               Az Unió külügyi és biztonságpolitikai főképviselője azt javasolta, hogy a 2014. január 18-ig tartó időszakra Lasse ROSENKRANDS CHRISTENSEN-t nevezzék ki az EUAVSEC–Dél-Szudán misszió vezetőjévé,

         ELFOGADTA EZT A HATÁROZATOT:
   1. cikk
   A Politikai és Biztonsági Bizottság a 2014. január 18-ig tartó időszakra kinevezi Lasse ROSENKRANDS CHRISTENSEN-t az Európai Unió dél-szudáni légiközlekedés-védelmi KBVP-missziója (EUAVSEC–Dél-Szudán) vezetőjének.
   2. cikk
   Ez a határozat az elfogadásának napján lép hatályba.

      Kelt Brüsszelben, 2012. augusztus 10-én.

            a Politikai és Biztonsági Bizottság részéről

            az elnök

         O. SKOOG

      (1)  HL L 158., 2012.6.19., 17. o.


title: A Tanács (EU) 2015/733 határozata (2014. október 9. ) az egyrészről az Európai Közösség és tagállamai, másrészről a Dél-afrikai Köztársaság közötti kereskedelmi, fejlesztési és együttműködési megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült kiegészítő jegyzőkönyvnek az Európai Unió és tagállamai nevében történő aláírásáról és ideiglenes alkalmazásáról

text:
               8.5.2015

               HU

               Az Európai Unió Hivatalos Lapja

               L 117/1

         A TANÁCS (EU) 2015/733 HATÁROZATA
   (2014. október 9. )
   az egyrészről az Európai Közösség és tagállamai, másrészről a Dél-afrikai Köztársaság közötti kereskedelmi, fejlesztési és együttműködési megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült kiegészítő jegyzőkönyvnek az Európai Unió és tagállamai nevében történő aláírásáról és ideiglenes alkalmazásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 217. cikkére, összefüggésben 218. cikke (5) bekezdésével,
   tekintettel Horvátország csatlakozási okmányára és különösen annak 6. cikke (2) bekezdésének második albekezdésére,
   tekintettel az Európai Bizottság javaslatára,
   mivel:

               (1)

               2012. szeptember 24-én a Tanács felhatalmazta a Bizottságot, hogy az Európai Unió és tagállamai, valamint a Horvát Köztársaság nevében tárgyalásokat kezdjen a Dél-afrikai Köztársasággal az egyrészről az Európai Közösség és tagállamai, másrészről a Dél-afrikai Köztársaság közötti kereskedelmi, fejlesztési és együttműködési megállapodáshoz (1) csatolt, a Horvát Köztársaság Európai Unióhoz történő csatlakozásának figyelembevétele céljából készült kiegészítő jegyzőkönyv (a továbbiakban: a jegyzőkönyv) megkötéséről.

               (2)

               A tárgyalások 2014. május 19-én lezárultak.

               (3)

               A jegyzőkönyvet – annak későbbi időpontban történő megkötésére is figyelemmel – az Unió és tagállamai nevében alá kell írni.

               (4)

               A jegyzőkönyvet ideiglenesen alkalmazni kell,

         ELFOGADTA EZT A HATÁROZATOT:
   1. cikk
   A Tanács engedélyezi az egyrészről az Európai Közösség és tagállamai, másrészről a Dél-afrikai Köztársaság közötti kereskedelmi, fejlesztési és együttműködési megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült kiegészítő jegyzőkönyvnek az Európai Unió és tagállamai nevében történő aláírását, a jegyzőkönyv megkötésére is figyelemmel.
   A jegyzőkönyv szövegét csatolták e határozathoz.
   2. cikk
   A Tanács elnöke felhatalmazást kap a jegyzőkönyvnek az Unió és tagállamai nevében történő aláírására jogosult személy, illetve személyek kijelölésére.
   3. cikk
   A jegyzőkönyv, annak 6. cikke (3) bekezdésének megfelelően ideiglenes jelleggel alkalmazandó.
   A Tanács elnöke felhatalmazást kap, hogy kijelölje a jegyzőkönyv 6. cikkének (3) bekezdése szerinti értesítés megtételére jogosult személyt.
   4. cikk
   Ez a határozat az elfogadása napján lép hatályba.

      Kelt Luxembourgban, 2014. október 9-én.

            a Tanács részéről

            az elnök

         A. ALFANO

      (1)  A megállapodás szövegét a Hivatalos Lapban közzétették (HL L 311., 1999.12.4., 3. o.).